Tiltale for dokumentmisbrug, jf. straffelovens § 174, jf. § 81 d, stk. 4
Ret: Retten i Odense (1. instans)
Faggruppe: Straffesag — Tilståelsessag
Sagsemner: Betalingsmidler, dokumenter og bevismaterialer;

RETTEN I ODENSE - 4.afdeling

Udskrift af dombogen

D O M

afsagt den 19. oktober 2021

Rettens nr. 4-6940/2021
Politiets nr. 2300-70831-00011-21

Anklagemyndigheden
mod
Tiltalte
CPR nr.
Adresse, 5000 Odense C

Denne sag er behandlet som tilståelsessag.

Retsmødebegæring er modtaget den 24. august 2021.

Tiltalte er tiltalt for overtrædelse af

straffelovens § 174, jf. § 81 d, stk. 4,
ved den 21. juni 2021 om aftenen ved ”Street-Food” -markedet, Storms
Pakhus, Lerchesgade i Odense, at have forevist Forurettedes mobiltelefon
med hans downloadede coronapas i forsøg på – trods manglende eget
coronapas – at skaffe sig adgang til Storms Pakhus.

Påstande

Anklagemyndigheden har nedlagt påstand om fængselsstraf.

Tiltalte har erkendt sig skyldig, men påstået bødestraf.

Sagens oplysninger

Der er afgivet forklaring af tiltalte i overensstemmelse med tiltalen.

Forklaringen er lydoptaget og gengives ikke i dommen.

Retsgrundlag

Straffelovens § 81 d, stk. 4, er indført ved lov nr. 349 af 2. april 2020. I for-
arbejderne til bestemmelsen er blandt andet anført:

". . .

Std 75325



side 2

Efter den foreslåede § 81 d, stk. 4, skal det ved fastsættelse af straf for
lovovertrædelser, som ikke er omfattet af stk. 1 eller 2, i
almindelighed indgå som en skærpende omstændighed, hvis
overtrædelsen har baggrund i eller sammenhæng med covid-19-
epidemien i Danmark. Bestemmelsen finder anvendelse på alle typer
af kriminalitet, som ikke er nævnt i den foreslåede § 81 d, stk. 1. På
samme måde som i forhold til stk. 1 eller 2, er det en betingelse for at
skærpe straffen, at den pågældende lovovertrædelse helt eller delvis
skal have været motiveret af at udnytte den situation, som covid-19-
epidemien har medført i Danmark.
. . ."

Rettens begrundelse og resultat

Tiltalte har uden forbehold erkendt sig skyldig. Tilståelsen støttes af de op-
lysninger, der i øvrigt foreligger. Det er derfor bevist, at tiltalte er skyldig i
overtrædelse af straffelovens § 174.

Det fremgår af forarbejderne til straffelovens § 81 d, stk. 4, at det er en be-
tingelse for at skærpe straffen efter denne bestemmelse, at lovovertrædelsen
helt eller delvis skal have været motiveret af at udnytte den situation, som
covid-19-epidemien har medført i Danmark.

Efter sagens oplysninger må det lægges til grund, at tiltalte har benyttet en
vens coronapas for at komme ind til et arrangement, hvor coronapas var på-
krævet, men at han ikke begik denne lovovertrædelse for at udnytte den
situation, som covid-19-epidemien har medført i Danmark. Der er derfor
ikke grundlag for at skærpe straffen efter straffelovens § 81 d, stk. 4.

Den af tiltalte begåede kriminalitet er sammenlignelig med kriminaliteten
omhandlet i U2007.626, hvor en mindreårig blev straffet med dagbøder for
overtrædelse af straffelovens § 174.

Straffen fastsættes på denne baggrund til 10 dagbøder à 200 kr., jf.
straffelovens § 174.

Der er ved bødefastsættelsen lagt vægt på, at bødeniveauet generelt er
steget siden 2007, og at der af den grund bør udmåles en større bøde end i
U2007.626.

Forvandlingsstraffen fastsættes som nedenfor bestemt.

Thi kendes for ret:

Tiltalte straffes med 10 dagbøder à 200 kr.



side 3

Forvandlingsstraffen fastsættes til fængsel i 10 dage.

Statskassen skal betale sagens omkostninger.

Dommer
/Init.

Udskriftens rigtighed bekræftes.
RETTEN I ODENSE - 4.afdeling, den 5. november 2021

Medarbejder ved retten